cyanic-selkie/wikianc huggingface dataset:
Sianobakterie
Rol in die natuur
Sianobakterieë kan skadelik vir mens en dier wees. Twee derdes van Suid-Afrika se damme het in 2015 hierdie organismes bevat volgens navorsing van Matthews en Bernard. Dit is gewoonlik die gevolg van die feit dat water hoogs verryk is met voedingstowwe (nitrate, fosfate) uit die landbou wat die water hipertrofies maak. Die organismes kan by hoë konsentrasies 'n soort mat of skuim vorm. Vee wat hierdie skuim inkry, sal vrek.
Voortplanting en ekologie
Blouwiere kan deur seldeling of spoorvorming voortplant. Eensellige organismes deel eenvoudig vegetatief en vorm kokkusspore. Meersellige blouwiere vorm 'n aantal hormospore (meersellige draadjies wat uiteindelik tot die vorming van 'n nuwe kolonie aanleiding gee). Omdat blouwiere nie spesifieke eise aan hul omgewing stel nie, kan hulle byna oral op aarde voorkom. Hulle lewe in sowel sout- as varswater. Op land word hulle van woestyne tot gletsers aangetref. Omdat blouwiere uiterste temperature kan verdra, is hulle dikwels die baanbrekers vir plantegroei op ratse. Omdat blouwiere die rotse laat verweer, vorm hulle humus sodat ander plante daar kan groei. Sommige blouwiere lewe in simbiose met skimmels en vorm so korsmosse. In die Suidpoolstreek is korsmos die vernaamste plantegroei op die ratse. Omdat blouwiere nie baie lig vir fotosintese nodig het nie, kan hulle baie diep onder die water voorkom. Naas die verskillende soorte blouwiere wat op verskeie vlakke groei, is daar ook soorte wat los in water ronddryf. Laasgenoemde vorm gewoonlik deel van plankton. Bepaalde soorte visse lewe van blouwiere. In Indië het die boere die blouwiere se vermoë om stikstof uit die lug te absorbeer, gebruik om met die bemesting van hul landbougrond te help. Sover bekend, is daar twee soorte giftige blouwiere: die Microcystis flos aquae en die Anabaena flos aquae skei tydens metabolisme stowwe af wat vir mens en dier toksies is.
Verwantskappe
Blouwiere is eenvoudige organismes wat alleen kan voorkom of in draadvormige kolonies saamlewe. Fossiele van blouwiere wat in prekambriese gesteentes gevind is, dui daarop dat blouwiere reeds meer as twee miljard jaar oud is – ouer as die oudste dierfossiele. Sedert die Prekambrium het blouwiere bykans geen verandering ondergaan nie.
Blouwiere resorteer onder die splytplante (dit wil sê bakterieë en eensellige blouwiere) en word in die eenselliges en meerselliges onderverdeel. Wat hul bou en manier van voortplanting betref, stem die blouwiere baie ooreen met bakterieë. Dit is trouens dikwels moeilik om die twee van mekaar te onderskei.
Die selwand van die blouwier bestaan uit dieselfde materiaal as die van die bakterie. Albei organismes het ook geen ware selkern nie. Die selvoortplanting van sowel die blouwier as die bakterie is ongeslagtelik en geskied deur middel van seldeling.
Blouwiere kan net soos sommige bakterieë stikstof uit die atmosfeer absorbeer en dit vir hulle metaboliese prosesse gebruik. Wat dit nog moeiliker maak om tussen die twee organismes te onderskei, is die feit dat daar kleurlose organismes (algobakterieë) bestaan wat presies dieselfde eienskappe as blouwiere besit.
Taksonomie
Mikrobioloë stem nie altyd saam oor die taksonomie nie. Die NCBI gee naas talle Cyanophyta ''incert. sed.'' hierdie agt ordes:
Erica permutata
Erica permutata is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Stefanie Martini
Stefanie Martini (gebore 6 Oktober 1990) is 'n Engelse aktrise. Sy is bekend vir haar rol in die rolprent Crooked House (2017).
Kia Rio
Die Kia Rio is 'n (subkompakte) superminimotor wat sedert 2000 deur die Suid-Koreaanse motorvervaardiger Kia vervaardig word.
Barry Tubb
Barry Tubb (gebore 13 Februarie 1963) is 'n Amerikaanse akteur, regisseur, en skrywer. Hy is bekend vir sy rolle in die rolprente The Legend of Billie Jean (1985), Top Gun (1986), en American Outlaws (2001).
Erica perplexa
Erica perplexa is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Groenlandberg naby Grabouw voor. Die populasie bestaan uit slegs twintig plante en kom in een kloof voor. Dit het tans nie enige bedreigings nie.
Pterodroma
Pterodroma is 'n genus van voëls in die familie van stormvoëls (Procellariidae). Die genus het 33 spesies. Die genus bestaan uit middelgroot stormvoëls wat deur onreëlmatige, hoë en baie vinnige vliegaksie gekenmerk word. Die snawel is gewoonlik donker, korter en dieper as pylstormvoëls en Procellaria-stormvoëls s'n.
Talboton
Talboton is ’n voorstad van Johannesburg, sowat 7 km noordoos van die stadsaal.
Die voorstad is net 0,08 km² groot en beslaan drie hele straatblokke en ’n ry huise aan Boundaryweg. In die noorde word dit begrens deur Percelia Estate, in die ooste deur Fairmount, in die suide deur Raedene Estate (’n selfs kleiner voorstad) en in die weste deur Rouxville en Highlands-Noord. Talboton is op die plaas Klipfontein No. 139 uitgelê en op 22 November 1944 geproklameer. Die eienaar van die dorpsgebied, John Talbot Rowe, het dit na homself genoem. In 1949 het die voorstad twee Afrikaanse munisipale kiesers gehad en 74 Engelse. Teen 1961 het die Afrikaanse kiesers tot 13 toegeneem en die Engelse tot 99. Vir die sensus van 2011 is ’n groot gedeelte van die aanliggende Fairmount saam met Talboton getel. Toe was amper twee derdes van die inwoners van dié wyk wit en een derde swart. Tweede derdes (327) se huistaal was Engels en net drie Afrikaans.
NG gemeente Bezuidenhoutsvallei
duimnael|regs|170px|Ds. Hendrik Joubert, van 1944 tot 1946 Bezuidenhoutsvallei se eerste leraar.
duimnael|regs|170px|[[Cillié Malan|P.C. Malan, tweede leraar. Dié portret is geneem tydens sy dienstyd in Brixton, waar hy van 1956 tot '58 werksaam was en hang vandag nog in die konsistorie van die Vergesig-gemeente.]]
Die NG gemeente Bezuidenhoutsvallei was 'n gemeente van die Nederduitse Gereformeerde Kerk in die oostelike voorstad van Johannesburg met dieselfde naam wat op 13 Maart 1944 afgestig en in 1980 ingelyf is by die moedergemeente Jeppestown, wat op sy beurt op 1 November 1992 met Malvern saamgesmelt het as Kensington.
Agtergrond
Op Jeppestown se kerkraadsvergadering van 24 Augustus 1943 gee ouderling P.J. Botha kennis van 'n mosie oor afstigting. In daardie jaar was die moedergemeente reeds 46 jaar oud en tog is toe nog net twee gemeentes afgestig, naamlik Turffontein (in 1906 bestaande ook uit dele van Johannesburg-Oos) en Malvern (in 1940 in die mees oostelike deel van gemeente). Op 28 September 1943 dra Botha sy mosie ter afstigting van die Bezuidenhoutsvallei-gedeelte aan die kerkraad voor. Hulle neem egter nie 'n besluit nie. Op 25 Oktober 1943 word die beginsel van afstigting op 'n buitengewone kerkraadsvergadering goedgekeur en op 26 Oktober word besluit om memorie- en waarborglyste in die noordoostelike deel van Jeppestown se gemeente te laat sirkuleer.
Op 13 Januarie 1944 besluit Jeppestown se kerkraad om die versoek tot afstigting van oor die 700 lidmate, woonagtig in die voorstad Bezuidenhoutsvallei, 'n klein deeltjie van Kensington en enkele huise in Observatory, voor die Ringskommissie van Johannesburg te lê, vergesel van die nodige memorie- en waarborglyste.
Ontstaan
Die Ring van Johannesburg vergader op 11 Februarie 1944 en gee opdrag aan sy kommissie om tot die stigting van die nuwe gemeente oor te gaan. Dit sou Jeppestown se voorlaaste dogtergemeente wees (Belgravia in die suide van die gemeente het in 1952 selfstandig geword) voor dié deel van Johannesburg vanaf die laat jare sestig geleidelik sy Afrikaanse gemeenskap begin verloor het. Die Ringskommissie stig op 13 Maart 1944 in die kerkgebou van Jeppestown die Nederduitse Hervormde of Gereformeerde gemeente Bezuidenhoutsvallei, soos dit sou heet tot die Transvaalse Sinode in 1957 die benaming "Hervormde" sou laat vaar.
Dit was 'n tydperk van groot uitbreiding vir die NG Kerk in Johannesburg, want deur die loop van die jaar is ook Johannesburg-Wes, Parkhurst en Randburg afgestig. Teen die einde van die 20ste eeu het egter nog net Randburg selfstandig voortbestaan.
Die kerkraad beroep die moedergemeente se ds. H.L.N. Joubert op 28 Maart van daardie jaar, neem die beroep aan en word op 17 Junie 1944 as eerste herder en leraar van die gemeente bevestig. In Junie 1946 vertrek hy na Parys in die Vrystaat nadat 'n stewige kerkgebou van siersteen en saal (op die hoek van Sewende Straat en Sewende Laan) deur sy ywer en bemoeiing opgerig is.
Die gemeente bly maande lank vakant terwyl die kerkraad vrugtelose beroepe uitbring. Hulle beroep ds. P.C. Malan, wat indertyd hulpprediker in Fordsburg was in Februarie 1949. Hy neem die beroep aan en word op 23 April 1949 ontvang, georden en bevestig in sy eerste gemeente en as Bezuidenhoutsvallei se tweede leraar. Hy vertrek in 1953 na Hermanus.
Intussen het die gemeente tot oor die 900 lidmate aangegroei en kon hulle op 20 Maart 1951 'n nuwe en doeltreffende pastorie inwy.
Inlywing
Ná die stewige begin het Bezuidenhoutsvallei, soos trouens die moedergemeente en al haar dogtergemeentes, se lidmaattal in die jare sestig begin afneem. In 1973 was daar 442 belydende lidmate, maar in 1979 net 317. In 1980 word Bezuidenhoutsvallei by Jeppestown en Belgravia by Malvern ingelyf. Op 28 September 1980 het Bezuidenhoutsvallei en Jeppestown formeel een geword nadat die ligte in Bezuidenhoutsvallei se kerkgebou amptelik op 7 September 1980 deur prof. Paul du Plessis van RAU afgeskakel is. Oudl. Gert Leus, wat 36 jaar tevore deel was van die afstigting van die dogtergemeente, het die afsluitingsdiens voor samesmelting op 7 September in Jeppestown se geskiedkundige kerkgebou gelei.
Nietemin het Jeppestown teen 1990 net 251 lidmate en Malvern 346 gehad. Op 1 November 1992 smelt dié twee gemeentes saam as Kensington en betrek Malvern se kerkgeboue in Kingstraat. Bezuidenhoutvallei se kerkgebou op die hoek van Sewendelaan en Sewendestraat huisves tans (2021) die Kensington Community Fellowship.
Ligging
Die kerkgebou is geleë op die hoek van Sewendelaan en Sewendestraat in Johannesburg.
Fridiburga
Fridiburga was die dogter van die Alemanniese Hertog Gunzo. Sy was met die Merowingiese Sigibert III (638-656) verloof, het egter kort voor die troue ernstig siek geword. Volgens die Heiligenvita van St Gallus het Sigibert twee biskoppe met ryk geskenke vir Fridiburga gestuur, sodat hulle haar van die siektedemoon sou bevry, maar tevergeefs. Toe St Gallus Überlingen toe kom, die setel van die hertog, genees hy Fridiburga. Sy is toe Metz toe geneem, maar daar het sy uit die Königspalst in die Kerk van St. Stephan gevlug. Op die advies van die biskoppe het Sigibert afstand gedoen van sy huweliksplanne met Fridiburga en is in die jaar 646 met Chimnechild getroud. Fridiburga het non geword in die klooster van Metz St Peter, waar sy later Abdis geword het.
Manzanarivier (Oos-Kaap)
''Hierdie artikel handel oor die rivier in Oos-Kaap. Vir ander riviere met dieselfde naam, sien Manzana (dubbelsinnig)''
Die Manzanarivier is 'n rivier wat in die Transkeistreek van die Oos-Kaap, Suid-Afrika vloei. Dit is 'n sytak van die Tinarivier naby Qumbu.
Tinarivier
Die Tinarivier is 'n rivier wat naby Qumbu in die Transkeistreek van die Oos-Kaap, Suid-Afrika vloei.
Sytakke
Die volgende riviere mond uit in die Tinarivier:
Heidi Lenhart
Heidi Lenhart (gebore 22 Augustus 1973) is 'n Amerikaanse aktrise. Sy is bekend vir haar rolle in die rolprent Crocodile 2: Death Swamp (2002) en in die televisiereekse California Dreams (1992) en Eagle Riders (1996).
Bradley Page
Bradley Page (8 September 1901 – 8 Desember 1985) was 'n Amerikaanse akteur. Hy was bekend vir sy rolle in die rolprente From Hell to Heaven (1933), Six of a Kind (1934), The Affairs of Annabel (1938), en King of the Mounties (1942).
Erica perrieri
Erica perrieri is 'n plant wat tot die genus Erica behoort en is endemies aan Madagaskar.
Tommy Godfrey
Tommy Godfrey (20 Junie 1916 – 24 Junie 1984) was 'n Engelse akteur. Hy was bekend vir sy rolle in die rolprente Passport to Pimlico (1949) en The Adventure of Sherlock Holmes' Smarter Brother (1975), en in die televisiereekse Department S (1969) en Love Thy Neighbour (1972).
Michael Tucci
Michael Tucci (gebore 15 April 1946) is 'n Amerikaanse akteur. Hy is bekend vir sy rolle in die rolprente Grease (1978), Evasive Action (1998), Blow (2001), en The Heat (2013).
Steffan Rhodri
Steffan Rhodri (gebore 8 Februarie 1967) is 'n Walliese akteur. Hy is bekend vir sy rolle in die rolprente Submarine (2010), Harry Potter and the Deathly Hallows: Part 1 (2010), en Wonder Woman (2017).
Noah Beery Jr.
Noah Beery Jr. (10 Augustus 1913 – 1 November 1994) was 'n Amerikaanse akteur. Hy was bekend vir sy rolle in die rolprente Only Angels Have Wings (1939), Red River (1948), en Walking Tall (1973), en in die televisiereeks The Rockford Files (1974).
The Walt Disney Company
The Walt Disney Company, algemeen bekend as Disney,, is 'n Amerikaanse gediversifiseerde multinasionale massamedia- en vermaaklikheidskonglomeraat met sy hoofkwartier in die Walt Disney Studios-kompleks in Burbank, Kalifornië.
Unieke animasiekarakters
Van Disney se bekendste karakters sluit in: Mickey Mouse, Donald Duck, Winnie the Pooh, Snow White (1937), Bambi (1942), Cinderella, The Little Mermaid (1989), The Lion King (1994), Toy Story (1995), Cars (2006), en ander Disney en Pixar karakters. Mickey Mouse is die amptelike gelukbringer van Disney sedert 1928.
Walt Disney, Ub Iwerks en A. A. Milne het Disney se talle karakters geskep, insluitend Mickey Mouse en Winnie the Pooh in hul debuutverskynings in 1928 en 1966. Charles Perrault en die Broers Grimm skep die twee gewildste vroulike karakters Cinderella en Snow White in hul die debuutverskynings in 1937. Disney het vele "prinsesse" geskep met hul karakters soos Aurora, Ariel, Belle, Jasmine, Pocahontas, Mulan, Tiana, Rapunzel en Merida.
Verdere uitbreidings
Disney se ander hoofeenhede en verslagdoeningsegmente is Disney Media Networks, Disney Parks, Experiences and Products, en Walt Disney Direct-to-Consumer & International. Deur hierdie segmente besit en bedryf Disney die ABC-uitsaaienetwerk; kabeltelevisienetwerke soos Disney Channel, ESPN, Freeform, FX, en National Geographic; 'n publiseerafdeling, handelsware, musiek en teater; en Disney Parks, Experiences and Products, 'n groep van 14 temaparke regoor die wêreld.
Sjiao Hong-Ren
Sjiao Hong-Ren (Tradisionele Sjinees: 蕭閎仁, Vereenvoudigde Sjinees: 萧闳仁, pinyin: Xiāo Hóng Rén, gebore 24 Augustus 1984) is 'n Taiwannese sanger. Hy het op die ouderdom van 11 bekendheid in Taiwan verwerf toe hy 'n gewilde sangkompetisie gewen het. Hy het in 2008 met sy selfgetitelde album, 蕭閎仁 (Sjiao Hong-Ren), wat deur Sony BMG Music Entertainment (TW) uitgegee is, gedebuteer. Sedertdien stel hy twee verdere albums vry; die nuutste een is op 31 Desember 2012 vrygestel en heet 蕭閎仁第三張創作專輯 (Sjiao Hong-Ren Derde Kreatiewe Album).
Atlantiese stormvoël
Die Atlantiese stormvoël (Pterodroma incerta) is 'n stormvoël en seldsame besoeker aan die kus van Suid-Afrika. Die voël is 42 – 45 cm groot en weeg 450 - 700 g met 'n vlerkspan van 95 - 105 sentimeter. Die voël is groot en bruin met 'n wit onderbors en pens. In Engels staan die voël bekend as Atlantic petrel.
Erica perspicua
Erica perspicua is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Tangata manu
duimnael|180px|Die eiland Motu Nui, met die kleiner Motu Iti voor hom en die geïsoleerde seestapel van Motu Kau Kau op die voorgrond. Die foto is geneem van ’n 250 meter hoë krans by Orongo. duimnael|180px|Rotskuns naby Orongo ([[Makemake (god)|Makemake onder en twee voëlmans hoër op.]]
Die Tangata manu ("voëlman", van tangata "persoon, mens" + manu "voël") was die wenner van ’n tradisionele kompetisie op Paaseiland (ook bekend as Rapa Nui). Dit was ’n jaarlikse wedstryd om die eerste eier van die seisoen van ’n roetsterretjie (manu tara) op die eiland Motu Nui te gaan haal, daarmee terug te swem na Rapa Nui en die krans van Rano Kau na die hooggeleë dorpie Orongo uit te klim.
Mite
In die Rapa Nui-mitologie was die godheid Makemake die hoofgod van die voëlmankultus. Die drie ander gode was Hawa-tuu-take-take (die hoof van die eiers, ’n manlike god); sy vrou, Vie Hoa; en nog ’n vroulike god met die naam Vie Kanatea. Elk van dié vier het ook ’n dienskneg-god gehad wat met hom/haar verbind is. Die naam van al agt gode sou deur deelnemers gedreunsing word tydens die voorbereidingsrituele vir die eierwedstryd.
Die kompetisie
Die deelnemers, almal mans van aansien, is onthul in drome van ivi-attuas, of profete (mans of vroue). Elke deelnemer sou dan een of soms twee hopu (ander volwasse mans van ’n laer stand) aanstel wat fisiek na Motu Nui sou swem. Daar sou hulle wag op die koms van die roetsterretjies in die hoop dat hulle sal kan terugkeer met die eerste eier terwyl hul "klant", wat die eintlike deelnemer was, by die klipdorp Orongo sou wag. Die wedloop was baie gevaarlik en baie hopu is deur haaie gevang of het verdrink of van kranse afgeval. Dit lyk egter of hulle redelik maklik vervang is.
Sodra iemand die eerste eier gekry het, sou hy na die hoogste punt op Motu Nui klim en die naam van sy klant uitroep na die hoofeiland. Hy sou roep: "Gaan skeer u hare, u het die eier!" Die naam van dié klant sou deur mense van die kuslyn af verder versprei word tot met die krans op, na waar die deelnemers sit en wag het. Die onsuksesvolle hopu sou dan saam terugswem na die hoofeiland terwyl die een wat die eerste eier gevind het, op Motu Nui sou agterbly. Hier sou hy alleen vas en dan terugswem met die eier in ’n rietmandjie wat aan sy kop vasgemaak is.
Wanneer hy die land bereik het, sou hy die steil rotskrans uitklim en, as hy nie geval het nie, die eier aan sy klant oorhandig. Dié sou reeds sy hare afgeskeer en sy kop óf wit óf rooi geverf het. Die wennerdeelnemer (nie die hopu nie) sou dan verklaar word tot die tangata-manu, hy sou die eier neem en ’n optog lei met die krans van Rano Kau af na Anakena as hy uit die westelike clans gekom het of na Rano Raraku as hy uit die oostelike clans was.
Die nuwe tangata-manu was geregtig op kos- en ander geskenke, en sy clan het die alleenreg gehad op die versameling van voëleiers en kuikens op Motu Nui. Hy sou ’n jaar lank in afsondering in ’n spesiale seremoniële huis bly. Daar sou hy vyf maande lank as tapu (heilig) beskou word; hy sou sy naels laat groei en ’n kopstuk van menslike hare dra. Hy sou in dié tyd net eet en slaap, en daar is niks meer van hom verwag nie.
Die voëlmankultus is in die 1860's deur Christelike sendelinge onderdruk. Die oorsprong en presiese tyd daarvan is onseker, want dit is onbekend of dit die voorafgaande Moai-gebaseerde godsdiens vervang of saam daarmee bestaan het. Die Engelse argeoloog en antropoloog Katherine Routledge kon egter die name van 86 tangata-manu uitvind.
Moses in Islam
Mûsâ ibn Amram (Arabies: ٰمُوسَى|), ook bekend as Moses, word beskou as ’n boodskapper, profeet en leier in die Islam en is die mens wat die meeste kere in die Koran genoem word.
Lewe en erfenis
"En vermeld Moses in die Boek. Voorwaar, hy was ’n opregte persoon, ’n boodskapper en ’n profeet.
En Ons het hom van die geseënde kant van die berg af geroep, en Ons het hom nader laat tree vir ’n gesprek.
En deur Ons genade het Ons aan hom sy broer Aäron gegee, ’n profeet.
– Koran, Soera 19:51-53"
Moses die profeet word as ’n voorganger van Mohammed beskou. Sy lewe het parallel met dié van Mohammed verloop, aangesien daar baie ooreenkomste is. In Islamitiese geskrifte word die eksodus uit Egipte vergelyk met Mohammed se migrasie (hidjra) van Mekka na Medina.
Moses is ook belangrik in Islam omdat die Tora aan hom openbaar is, en dit word beskou as een van die ware geopenbaarde geskrifte – Moslems glo ’n groot deel van die Tora word in die Koran bevestig en herhaal. Volgens hulle is Moses ook een van die baie profete wat Mohammed tydens sy Nagreis deur die hemel ontmoet het. In die Islam word geglo Moses het Mohammed gevra om die getal gebede tot vyf te verminder, en dit word as die vyf verpligte gebede beskou.
Maasmechelen
Maasmechelen (Limburgs: Maosmechele of Mechele) is 'n Belgiese munisipaliteit in die ooste van die Vlaamse provinsie Limburg, geleë aan die Maas-rivier, wat o.a. hier die grens met die Nederlandse provinsie Limburg vorm. Die munisipale gebied het 37 159 inwoners (2011) en 'n oppervlakte van 76,28 km². Mechelen-aan-de-Maas is die administratiewe setel van die munisipaliteit.
Plekke
Plekke in die munisipale gebied van Maasmechelen:
Natuurramp
Die definisie van 'n natuurramp is die effek wat vloedgolwe, aardbewings, tornado's, sneeustortings op die mens en die natuur het.
Vloede
Vloede kom voor wanneer daar 'n oormatige hoeveelheid water op land wat gewoonlik droog is, voorkom. Daar is verskeie oorsake vir vloede: Oormatige of langdurige reënval, riviere wat oorstroom, damwalle wat meegee en ys wat vinniger as gewoonlik smelt, kan alles veroorsaak dat daar 'n vloed in 'n gebied voorkom.
Vloede kan geleidelik opbou soos in die geval van verlengde reënval wat oorstromings veroorsaak. Dikwels is die massas water meer as wat die infraskruktuur in bewoonde gebiede kan hanteer en dan gee die dreine en pype mee wat die water moet wegvoer. Inwoners het dan gewoonlik kans om voor te berei vir die ramp wat kom.
Ander vloede ontwikkel skielik, sonder waarskuwing en word as blitsvloede geklasifiseer. 'n Baie harde reënbui of storm, of 'n damwal wat skielik meegee kan 'n blitsvloed veroorsaak. Blitsvloede is baie gevaarlik omdat dit 'n groot massa water is wat met groot krag vloei en allerhande klippe, stompe en ander voorwerpe saamsleur terwyl dit alles in sy pad vernietig.
Vloede op die kuslyn kan deur tsoenami’s of groot seestorms veroorsaak word wat groot golwe seewater oor die binneland laat spoel. (sien Tsoenami’s hieronder)
Tornado's
'n Tornado is 'n roterende lugkolom aangeheg aan 'n cumulonimbus wolk, wat baie vinnig roteer en aan die aarde se oppervlak raak.
Tornado’s ontstaan gewoonlik uit 'n donderstorm. Hulle is baie kragtig en kan in uiterse gevalle tot so vinnig as 480 km/uur draai en kan streke van 1,6 km wyd en 80 km lank verwoes.
Die wind binne tornado’s is baie sterk en kan selfs swaar voorwerpe soos voertuie, bome en dakplate in die lug opsuig. Ligte voorwerpe soos papiere kan tot 160 km saamgewaai word.
Aardbewings
Aardbewings is 'n geologiese gebeurtenis in die aardkors wat hewige skudding op die aarde se oppervlak veroorsaak. Hierdie skudding kan groot skade aanrig aan die natuur, mense en mensegemaakte strukture.
Die geologiese gebeurtenis behels tektoniese plate wat teen mekaar skuur. Die aarde bestaan uit 4 hoof lae. Die buitenste laag is die aardkors, dan is daar die aardmantel, die vloeibare buitekern en die soliede binnekern. Die aardkors en boonste laag van die aardmantel vorm die tektoniese plate. Die plate is los van mekaar, amper soos legkaartstukke wat die aarde se oppervlak bedek. Omdat die plate los van mekaar is, beweeg hulle afsonderlik rond en wanneer die plate se growwe kante teen mekaar skuur, kan dit gebeur dat 'n kant aan 'n ander plaat vashak. Die sy van die plaat wat vashak sit dan vas terwyl die res van die plaat aanhou beweeg wat veroorsaak dat spanning (energie) opbou. Uiteindelik skuif die sy wat vasgehak het verby die ander plaat en al die energie wat opgebou het word dan vrygestel in die vorm van seismiese golwe wat dan die aardoppervlak laat skud.
'n Aardbewing op die kuslyn kan tsoenami’s veroorsaak. (sien ook tsoenami’s hieronder)
Aardbewings kan ook gepaard gaan met vulkaniese uitbarstings. (sien vulkaniese uitbarstings hieronder)
Vulkaniese uitbarstings
'n Vulkaan is 'n opening in die aarde se oppervlak waardeur magma, gasse en ander ondergrondse puin uitbars. 'n Uitbarsting vind plaas wanneer die druk van die gasse in die magma te hoog word en dan veroorsaak dat die magma uitbars.
Vulkane is gewoonlik bergagtige strukture, omdat die magma wat uitbars om die opening verhard. Uitbarstings kan groot verwoesting saai, en selfs hele nedersettings bedek in lava wat dan verhard.
Vloeiende lawa wat uitgebars het kan so warm as 1250°C word en dus alles waaroor dit vloei verbrand en vernietig. Stukke rots, as en gevaarlike gasse bars ook uit. Die vlieënde stukke rots kan geboue verwoes en mense doodmaak. Die gasse wat vrygestel word is skadelik vir mense en diere se longe. Mense wat versmoor as gevolg van hoë konsentrasies van skadelike gasse in die lug is die mees algemene oorsaak van dood na afloop van 'n vulkaniese uitbarsting. Na die uitbarsting hang die as in die lug en val af aarde toe, om 'n kombers van as te vorm. Hierdie as is baie dig en kan plante, diere en mense versmoor.
Bilichild (vrou van Childerich II)
Bilichild (in Frankryk ook Bilichilde, sowel as Bilithilde, Bilichildis en Bilihildis) (* om 654; † (vermoor) 675) was 'n Frankiese Koningin en die vrou van Childerich II., koning van Austrasia.
Natuurramp
Droogtes
Daar is 'n droogte in 'n gebied wanneer dit besonder droog is (minder as gewoonlik reën) vir 'n buitengewone lang tydperk. Lae reënval is nie dieselfde as droogte nie. Daar is net 'n droogte wanneer dit nóg minder reën as gewoonlik, hoe laag die gewone reënval ookal is, sodat daar nie genoeg water is om aan die normale verbruikersbehoefte te voldoen nie.
Bilichild (vrou van Childerich II)
Bilichilds se pa was Sigibert III van Austrasia, en haar ma Chimnechild, wie se oorsprong onbekend is. Aan die einde van die jaar 662 trou Bilichild met haar half-neef, Childerich II., wat daardeur 'n dubbele legitimiteit vir sy kroning as koning gekry het. Hy was een van die drie meerderjarige seuns van Clodwig II., koning van Neustria. Aan die einde van 662, vermoedelik na ´n kort tydperk waarin sy ouer broer Chlotar III. ook die koning van Neustria en Austrasia was, word hy tot koning van Austrasia gekroon.
Natuurramp
Droogtes
Droogtes veroorsaak direkte skade soos boere se oeste wat uitdroog en doodgaan, maar ook indirekte skade soos die ekonomie wat lei. (As die boere byvoorbeeld nie hulle oeste kan verkoop nie, maak hulle nie wins nie ek kan dan ook nie ander handelaars ondersteun deur aankope te maak nie, dus maak die handelaars ook nie wins nie.) Die skade (direk of indirek) kan die ekonomie, die omgewing en die sosiale welstand van mense affekteer.
Bilichild (vrou van Childerich II)
In die herfs van 675 is Bilichild en haar man in die bos van Livry in Lognes vermoor, na 'n sameswering van adellikes, wat deur die neustriese adellike Bodilo aangehits is. Hy is deur Childerich tot ´n oneerbare straf veroordeel. Deel van Bodilos se samesweerders was Amalbert, wat waarskynlik die graaf van Noyon was, en Ingobert. Tydens die moord op die koning en die Koningin  is ook Bilichild se vyf-jaar-oue seun Dagobert vermoor. Dit word verder berig dat Bilichild tydens die moord met ´n ander kind swanger was. Slegs hulle seun van Chilperich, wat vermoedelik nie deel van die jagparty was nie oorleef en is onder die naam van Daniël, in 'n klooster gebring.
Natuurramp
Tsoenami's
'n Tsoenami is 'n reeks baie lang golwe in die see wat groot verwoesting saai wanneer dit die land tref en oorstroom. Meestal word 'n tsoenami deur 'n aardbewing veroorsaak, maar kan ook as gevolg van grondverskuiwings onder seevlak, of vulkaniese uitbarstings onder seevlak ontwikkel.
Bilichild (vrou van Childerich II)
Biskop Ouen (Audoin) van Rouen, het die lyke van die Koninklike familie na Parys laat bring en in die Abdy van Saint-Germain-des-Prés laat begrawe. Daar was hul doodskiste in 1656 weer ontdek.
Natuurramp
Tsoenami's
Tsoenami-golwe is verder as uit mekaar versprei as gewone see golwe. In die diepsee is die tsoenami golwe dikwels verder as 100 km uit mekaar versprei en daar kan tussen 10 minute en 'n uur verbygaan voor die volgende golf. Die golwe is klein in die diepsee, maar beweeg baie vinnig. Wanneer die tsoenami golwe dan die vlak see bereik, beweeg hulle stadiger en hoop die golwe op om 'n reuse muur van water te vorm van 10 m of hoër.
Veldbrande
Veldbrande is onbeheersde vure wat in die natuur brand en groot verwoesting saai. Daar is drie vereistes vir 'n veldbrand om te ontstaan: Brandstof, suurstof en 'n bron van hitte. Enige materiaal wat vlambaar is kan dien as brandstof. Gras, bome, bosse en selfs huise kan brandstof vir 'n veldbrand wees. Die bron van hitte steek die vuur aan die brand. Weerlig, kampvure, sigarette, warm wind, en selfs die son kan die bron van hitte wees.
Droë weer en droogtes kan velde en groen plantegroei omskep in die ideale brandstof vir veldbrande. Die wind vererger ook veldbrande deur die vlamme vinnig te versprei.
Vier uit vyf veldbrande word deur mense gestig, daarom is veldbrand bewustheid baie belangrik.
Veldbrande versprei baie vinnig en kan tot so vinnig as 23 km/uur beweeg, wat dit moeilik maak om te beheer en te blus. Sommige veldbrande kan vir weke aanmekaar brand as mense dit nie onder beheer kry nie en sal aanhou brand tot een van die drie vereistes nie meer beskikbaar is nie.
Haelstorms
Haelstorms is weerstorms wat haelkorrels laat neerslaan. Die haelkorrels is balle wat uit ys bestaan en kan so klein soos 'n ertjie (5 mm) of so groot soos 'n pomelo (15 cm) in deursnee wees.
Reëndruppels in die lug vries, en trek dan ander reëndruppels aan wat dan ook aan die gevriesde druppel vasvries en so word die haelkorrel al hoe groter.
Sien die hael bladsy vir meer inligting oor hael. Haelstorms kan groot skade aanrig aan landboubedrywighede, geboue, voertuie, en mense.
Adam Godley
Adam Godley (gebore 22 Julie 1964) is 'n Engelse akteur. Hy is bekend vir sy rolle in die rolprente Love Actually (2003) en Charlie and the Chocolate Factory (2005), en in die televisiereekse Breaking Bad (2008) en Suits (2011).
Alec Newman
Alec Newman (gebore 27 November 1974) is 'n Skotse akteur en skrywer. Hy is bekend vir sy rolle in die televisiereekse Strike Back (2010), Call the Midwife (2012), en Outlander (2014).
Natalse seebaber
Die Natalse seebaber (Galeichthys trowi) is 'n vis wat endemies is aan KwaZulu-Natal. In Engels staan die vis bekend as die Natal sea catfish.
RAID
RAID is 'n afkorting van Redundant Arrays of Independent Disks, ook bekend as Redundant Array of Inexpensive Disks en is die benaming vir 'n stel metodes vir die fisiese stoor van data op hardeskywe waardeur die gegewens oor meer as een skyf verdeel word of op meer as een skyf gestoor word of beide ten behoewe van 'n verhoogde spoed en/of om die data op die skywe te beveilig.
RAID het ontstaan vanweë die behoefte aan meer stoorspasie teen 'n laer koste en aangesien die meeste kleiner hardeskywe goedkoper was (rondom 1987) as 1 grote, is daar gesoek na 'n manier om 'n aantal fisiese skywe te kombineer om een denkbeeldige skyf daarvan te maak. Omdat die kosteverskille tussen groot- en klein hardeskywe nie meer so groot is nie, word RAID deesdae meestal gebruik vir die beveiliging van data en om die skryfspoed te verhoog. Dis dan ook die rede waarom die oorspronklike betekenis van die I vir inexpensive in die afkorting verander is na independent. RAID het sy oorsprong aan die Universiteit van Kalifornië, Berkeley gehad.
Sonder RAID
Normaalweg word elke hardeskyf deur die bedryfstelsel van 'n rekenaar as 'n afsonderlike eenheid benader. In Windows kan dit herken word aan die skyfaanduiding C, D, E ens; In Unix en Unix-verwante bedryfstelsels soos Linux en BSD waar die lêerstelsel as 'n logiese geheel aan die gebruiker getoon word, is die skyfeenhede herkenbaar aan die sogenaamde 'mount points'.
Sunnyside, Johannesburg
Sunnyside is ’n voorstad van Johannesburg, sowat 3,3 km noordwes van die stadsaal geleë.
RAID
Sonder RAID
Sonder RAID word die data deur die data wat die gebruiker verskaf na die skyf aangestuur en word die data agtereenvolgend op die skyf geskryf. Alle hierdie data word dus op een en dieselfde fisiese skyf gestoor.
Sunnyside, Johannesburg
Dit beslaan net 0,032 km² en word geheel en al deur Braamfonteinwerf omring. Ietwat verder suid is Cottesloe, wes die Uitsaaisentrum en Auckland Park en noord Richmond.
RAID
RAID
In 'n RAID-stelsel word veelvuldige hardeskywe gekombineer tot 'n groep van skywe (Engels: Disk Arrays). Die programmatuur wat in die stelsel ingebou is sorg dat daarvoor dat die rekenaar net een logiese skyf sien. In die agtergrond word die data deur die beheerder oor die betrokke skywe verdeel. So 'n matriks van skywe kan uit 'n willekeurige aantal skywe bestaan. Deur die kombinasie van skywe kan 'n stelsel data vinniger en/of veiliger verwerk as in die geval van 'n enkele skyf.
RAID-beheerders
Dit is moontlik om RAID uitsluitlik deur programmatuur te implementeer. Sagteware RAID is moontlik met Linux en die eenvoudiger RAID-opstellings is ook moontlik met tafelrekenaar-uitgawes van Windows NT, 2000 en XP. Die bedenierweergawes van Windows kan ook die meer komplekse kombinasies hanteer. Die sagteware oplossing neem egter ook heelwat meer SVE-tyd in beslag.
'n Doeltreffende oplossing is die sagteware RAID met hardeware bystand, waarby 'n spesiale verwerker die pariteitsberekeninge doen (sien RAID-5 hieronder), maar waar die uitvoer van die RAID self nog steeds deur sagteware gedoen word.
Daar bestaan ook intelligente RAID-beheerders wat alle funksies met hul eie ingeboude verwerkers versorg en waar die stelsel se SVE geen ekstra werk hoef te verrig nie.
RAID-opstellings
Kombinasies van RAID kom ook voor, so kan RAID-1 en RAID-0 gekombineer word om RAID-10 te gee (waarvoor 'n minimum van 4 skywe benodig word) of RAID-0+1, RAID-3 en RAID-0 om RAID-53 te gee, RAID-5 en RAID-0 om RAID-50 te gee en RAID-5 en RAID-1 om RAID-51 te gee.
JBOD
JBOD (van 'Just a Bunch Of Disks') is bloot eenvoudig die agtermekaarvoeging van 'n aantal skywe waar die totale grootte van die denkbeeldige skyf die som is van die spasie op al die skywe. Dit is op sigself nie 'n RAID implementering nie maar word wel deur baie RAID-beheerders ondersteun.
RAID-0
RAID-0 (ook bekend as striping); 'n Aantal skywe word in 'n string geplaas en word as 'n groter skyf benader. Die gegewens word in klein blokke (ook 'stripes' genoem) verdeel en om die beurt op verskillende skywe gestoor. Dit bring 'n verhoogde skryfspoed mee omdat baie skywe tergerlykertyd gegewens kan lees of skryf. Teoreties sou die verhoging in spoed eweredig wees met die aantal skywe maar in die praktyk is dit egter dikwels nie die geval nie.
RAID-0 bied geen foutregstelling nie. Die term 'redundant' (oortollige) is eintlik ook nie hier van toepassing nie. As een skyf sou faal dan sou alle gegewens op die hele string verlore wees!
Die kleinste skyf in die string bepaal ook die omvang van die RAID-stelsel. As daar byvoorbeeld 50 GB-, 100 GB- en 250 GB-skywe in 'n RAID-0 opstelling geplaas word, sal die beheerder 'n skyf aan die stelsel aanbied wat 150 GB (50 GB × 3) groot is. Hiermee gaan effektief 250 GB verlore. Sommige beheerders kan egter die oorblywende spasie vir 'n ander RAID-stel gebruik.
Sagteware RAID-0 word soms ook na verwys as Volume Sets.
RAID-1
As 'n skyf sou faal sal die rekenaarstelsel nie beïnvloed word nie en doodgewoon aanhou werk. Die beheerder sal dan alle toevoer/afvoer laat loop op die ander skyf (of skywe). Die beheerder sal die gebruiker natuurlik wel waarsku dat daar 'n fout is. Die logiese skyf in die opstelling sal dan so groot wees as wat die kleinste skyf in die stel is.
As daar 1-tot-1 mirroring toegepas word met twee 160 GB-skywe, sal die stelsel slegs een 160 GB skyf sien.
RAID-2
RAID-2 gebruik parallelle datatransport (sien ook striping by RAID-0) wat aangevul word met 'n sogenaamde Hamming foutregstellende kode (Engels: Hamming Error Correction Code of ECC), en is bedoel vir skywe wat nie hulle eie foutregstelling kan doen nie.
Alle moderne hardeskywe het egter wel foutregstelling ingebou. Omdat die gebruik van 'n Hammingkode ekstra bisse bygevoeg word, het 'n mens meer as 1 skyf nodig vir die stoor van die kode. Hierdie RAID-variant het geen voordele bo RAID-3 nie.
RAID-3
RAID-3 werk byna dieselfde as RAID-2 met dié verskil dat 'n mens slegs een skyf gebruik vir die stoor van die berekende pariteit van die Hamming Kode. Ook hier word parallelle verwerkings gedoen soos in die geval van striping in die RAID-0 geval. Die pariteit word vir 'n stel grepe (A0, A1, en A2) bereken en gestoor.
As een skyf uitval, kan 'n mens terugbereken en vasstel wat die verlore grepe moet wees. Vanweë hierdie pariteitsdata kan 'n RAID-3 stelsel egter nie gelyktydig lees en skryf nie.
RAID-4
RAID-4 is identies aan RAID-3 maar die pariteit word hier nie per greep maar per datablok (stripe) bereken. 'n Datablok kan byvoorbeeld 32 of 64 kGrepe groot wees. Sodoende kan daar gelyktydig gelees en geskryf word mits daar geen oorvleueling plaasvind nie. Dit is egter so dat die skyf wat gebruik word om pariteit te stoor deur iedereen van die bewerkinge aangespreek moet word en is daarom 'n spoedbeperkende faktor.
RAID-5
RAID-5 werk identies aan RAID-4 met die verskil dat die pariteitsblokke nie op 'n enkele skyf gestoor word nie maar verdeel word oor die skywe in die string. Hiermee word die beperking van die pariteitskyf wat die spoed beperk nie meer nie. In die praktyk word RAID-5 dan ook meer dikwels gebruik as die ander RAID-variante met pariteit.
Voorbeelde van RAID-5 stoor op 4-skywe:
Voorbeeld van pariteitsberekening RAID 5
Die pariteitsberekening werk heel eenvoudig, al die bisse van 'n stel wat nagegaan moet word, word deur 'n XOR-funksie met mekaar gekombineer. Die XOR-funksie kyk in wese slegs na die aantal bisse met 'n waarde van 1 en stel die pariteitsbis dan dat die totale aantal ene 'n ewe getal is. Vir die bostaande voorbeeld kan die berekening byvoorbeeld as volg verloop:
RAID-6
RAID-6 is vergelykbaar met RAID-5 maar gebruik twee pariteitsblokke wat oor alle skywe verdeel word. Die effektief bruikbare spasie neem dan ook met twee skywe af. Die pariteitsberekening is ook heelwat meer ingewikkeld as vir RAID-5 en is slegs op 'n beperkte aantal RAID-beheerders beskikbaar. Met hierdie opstelling kan twee skywe faal sonder dat die data verlore gaan.
RAID-10
RAID-10 verskaf 'n hoë beskikbaarheid deur 'n kombinasie van eienskappe van RAID-0 en RAID-1.
Sien (eksterne Engelse skakels):
Erica petiolaris
Erica petiolaris is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Paul Page (akteur)
Paul Page (13 Mei 1903 – 28 April 1974) was 'n Amerikaanse akteur. Hy was bekend vir sy rolle in die rolprente Speakeasy (1929), The Naughty Flirt (1930), Palmy Days (1931), en Bachelor Mother (1932).
Saguenayrivier
Die rivier vloei baie sterk en word deur steil rotswande begrens, wat hoogtes van meer as 450 meter bereik. Getywater vloei sowat eenhonderd kilometer stroomop tot by Chicoutimi, sodat die rivier se benedeloop bevaarbaar is. Die Saguenay is 'n gewilde broeiplek vir talle beloegawalvisse. Ook Greenland-haaie kom in die rivierwater voor. Kanada se nasionale Parc marin du Saguenay–Saint-Laurent dek die samevloeiing van Saguenay- en Sint-Laurensrivier.
Geskiedenis
Die Saguenayrivier, wat na die legendariese Indiaanse Koninkryk Saguenay vernoem is, was reeds 'n beduidende handelsroete vir die Eerste Nasies in die gebied, toe dit in 1535 deur die Franse seevaarder Jacques Cartier ontdek is, terwyl Samuel de Champlain sy benedeloop in 1603 verken het. Tadoussac, wat in 1600 gestig is, was Frankryk se eerste handelspos in Kanada.
Die rivier het sowat drie eeue lank as 'n belangrike waterweg vir verkenners, sendelinge en pelshandelaars gedien en is later vir die vervoer van boomstamme en as toegang tot jag- en visserygebiede gebruik.
Papiermeule en hidroëelektriese kragsentrales is in die 20ste eeu langs die oewers van die Saguenay en sy takriviere opgerig. Die aluminiumaanleg in Jonquière is die grootste van sy soort wêreldwyd. Die rivier het 'n belangrike toeristebestemming geword, en stoomboottoere vanuit Quebecstad lok talle besoekers.
Die groot oorstromings by die Saguenay se takriviere het in Julie 1996 groot skade in die gebied berokken en tien lewens geëis. Naas die regering het ook mense dwarsoor Kanada finansiële steun aan die slagoffers verleen en sodoende ná die naelskraap neerlaag van die Quebecse onafhanklikheidsbeweging in die 1995-referendum ook 'n boodskap van politieke eenheid na die Franstalige Kanada gestuur.
Franse kultuur
Die bewoners van die Saguenaygebied het 'n groot rol in die geskiedenis van Quebec se onafhanklikheidsbeweging gespeel, en die Parti Québécois het hier sy eerste sukses in verkiesings behaal. Die ekonomiese ontwikkeling van die Saguenaygebied en sy feitlik eentalige Franse kultuur het vir die res van Quebec bewys dat 'n gunstige ekonomiese klimaat die steun vir die onafhanklikheidsbeweging sal verhoog.
Sudwalagrotte
Die Sudwalagrotte is in die Mankelekele-heuwels in Mpumalanga, ongeveer 35 km van Nelspruit, geleë. Die Sudwalagrotte, wat 240 miljoen jaar gelede ontstaan het en onder die oudstes ter wêreld gereken word, staan onder meer bekend vir sy blomsteen-formasies. Die Sudwalagrotte het 'n baie interessante geskiedenis.
Die grotte het in prehistoriese tye as skuilplek gedien omdat daar 'n konstante toevoer van vars lug van 'n onbekende bron in die grot was.
In die negentiende eeu is die Sudwalagrotte deur Somquba, die broer van die Swazi-kroonprins, as 'n vesting gebruik. In 'n magstryd vir die Swazitroon, is baie bloedige gevegte by die grot se ingang geveg. Die verhaal begin as volg: Nadat Koning Sobhuza I van Swaziland in 1836 gesterf het, kon sy erfgenaam Mswati II, nie die vakante troon bestyg nie, omdat hy 'n minderjarige was. Daarom het sy Neef, Opperhoof Usutfu sy plek gevul. Usutfu het homself egter gou bewys as 'n gebrekkige keuse as koning, omdat hy te swak was om 'n aanslag op die troon deur Mswati se broer Somquba, te verhoed. Somquba het aangedring op 'n Incwala, of Fees van die Eerste Vrugte. Dit was hoogverraad, aangesien niemand behalwe die Swazi Koning self 'n Incwala kon hou nie.
Na 'n skermutseling met Mswati se weermag naby die Mgwenyana River, 9 km wes van Barberton, het Somquba en sy volgelinge met sowat 500 van Mswati se beeste van die gebied af weggevlug. Hulle het later oor die Krokodilrivier gemarsjeer, tussen die Mankelexele berge, naby Elandshoek en Schagen. Dit was sowat 10 km van die grotte af, wat nou bekend staan as die Sudwalagrotte. Hulle het hier ’n nedersetting gevestig en dit was M'selezie genoem.
Somquba het beskerming gesoek en ontvang by die nuutgestigte Boere nedersetting van Lydenburg. Hy het 'n formele alliansie (1856 - 1857) met die Lydenburg Republiek gemaak. Daar was voortdurende konflik tussen Mswati en Somquba se volgelinge in die vorm van strooptogte en veediefstal. Die Boere het ingestem om Somquba te steun, in ruil vir arbeid en om die eerste waterkanaal by Lydenburg te grawe. Nog 'n voordeel vir die Boere was dat Somquba opgetree het as 'n buffer tussen hulle en Mswati.
Gedurende die vroeë 1860's het Sonquba van die Grot te wete gekom, en ten tyde van konflik, het hy en sy volgelinge, met hulle beeste daar geskuil. Hulle het genoeg kos in die grot opgegaar en daar was oorgenoeg water vir hulle in die grot. Dit was 'n goeie skuiling en wegkruipplek vir die Somquba. Somquba het waarnemingposte by die hoofingang van die grot gehad om hulle betyds te waarsku teen gevaar. Die ingang na die grot was altyd skoon gehou van obstruksies sodat hulle vinnig in die grotte kon terugtrek. Die hoofingang van die grot was baie kleiner in Somquba se tyd as wat dit vandag is. Dit was so nou dat sy klein kudde van gesogde Ngunibeeste met hulle lang horings, skaars by die grot se ingang kon inkom en hulle moes een vir een met die hand in die grot ingelei word.
Niemand weet presies hoeveel keer Somquba skuiling in die grotte geneem het nie, maar menigte bloedige gevegte is op die terrein gevoer. Op een tydstip, het die immer-aanhoudende Mswati-regimente 'n groot vuur by die ingang van die grotte gemaak, terwyl Somquba en sy krygers binne in was. Die poging om Somquba en sy manne te versmoor het egter gefaal as gevolg van die natuurlike vloei van lug binne in die grotte. Die boere van Lydenburg kommando, gelei deur Abel Erasmus, het Somquba te hulp gesnel. Die boere-kommando het die Mswati regimente verdryf en Somquba bevry. Tekens van die groot vuur is vandag nog sigbaar. Somquba en sy volgelinge het die grotte nog lank daarna as skuiling gebruik, totdat Somquba in 'n onverwagse aanval vermoor is. Na Somquba se dood het die ooblywende krygers onder die leierskap van Sudwala, Somquba se hoofindoena (raadslin/kaptein) vir 'n ruk lank aangebly. Hy was die hoofwag van die grotte se ingang en is ook die persoon na wie die grotte uiteindelik vernoem is. Sy naam word tot hierdie dag toe herdenk en daar word gesê dat sy gees steeds in die grotte talm.
Gedurende die Tweede Boereoorlog, in 1899–1902, is die grotte deur die Boere gebruik om ammunisie vir hul 94-pond Long Tom-kanonne te stoor. Daar was op 'n tyd ook geglo dat President Paul Kruger sy legendariese Kruger-miljoene daar weggesteek het. Die "Kruger Miljoene" is goud wat na bewering iewers verdwyn het tussen Waterval-Onder en Nelspruit gedurende Paul Kruger se tog van Pretoria na Lourenço Marques, nou Maputo in Mozambique.
In 1914 is 'n maatskappy gestig om groot hoeveelhede ghwano uit te grawe. Dit is as bemesting aan boere verkoop. Dit is hoekom die grot se hoofingang vandag breër en wyer is as in die verlede.
Toerisme
Die Sudwalaskraal-plaas, wat die tuiste van die grotte is, is in 1965 deur Philippus Rudolf gekoop. Hy het die grotte as 'n toeriste-aantreklikheid geopen.
Konsertsaal
'n Belangrike kamer in die Sudwalagrotte is die PR Owen Hall, dit is 70 meter in deursnee en 37 meter hoog, met 'n konstante temperatuur van 17°C. Hierdie kamer is op 'n aantal geleenthede as 'n konsertsaal gebruik, insluitend Julie 1970, toe die Duitse sanger Ivan Rebroff hier 'n konsert aangebied het. Konserte is gestaak weens vandalisme in die grotte in 2002, maar is in 2006 weer hervat.
Chris Chameleon het in die grotte saam met die Drakensberg-seunskoor as deel van die InniBos Kunstefees in 2012 opgetree. Hulle het die gewyde lied Pie Jesu uitgevoer.
Donsveerstormvoël
Die Donsveerstormvoël (Pterodroma mollis) is 'n stormvoël en seldsame besoeker aan die kus van Suid-Afrika maar meer volop oor die oseaanwaters. Die voël is 32 – 37 cm groot en weeg 220 - 350 g met 'n vlerkspan van 92 - 98 sentimeter. In Engels staan die voël bekend as Soft-plumages petrel.
Herman van den Bergh
Herman van den Bergh (gebore op 30 Januarie 1897 in Amsterdam; sterf op 1 Augustus 1967 in Rome) was 'n Joodse en Nederlandse digter, joernalis en uitgewer. Tussen 1918 en 1921 was hy die redakteur van Het Getij (1916-1924), en in 1924 mede oprigter en redakteur van De Vrije Bladen, waaruit die Forum literêre tydskrif in 1932 ontwikkel het. Van den Bergh word gesien as die eerste vitalis. .